Lav et referat af nedenstående tekst:

Tekst:
28 lastbiler blev fra fredag d. 6. marts til søndag d. 8. marts kontrolleret af politiets Tungvognscenter Nord. Det gav udslag i flere bøder for blandt andet brud på køre- hviletidsregler. I Hirtshals fandt politiet to chauffører, der afholdt regulært ugehvil i lastbilen. Her blev der sat hjullås på lastbilerne, og disse blev først fjernet, da bøden var blevet betalt. - Den ene hjullås var dog ikke så nem at afmontere igen, for der var rykket i hjullåsen – formentlig er der anvendt et brækjern for at forsøge at få den af, siger leder af politiets Tungvognscenter Nord, politikommissær, Claus Kjær-Pedersen, i en pressemeddelelse. I alt blev der udskrevet bøder for omkring 225.000 kroner. Ved Mariager fandt politiet en lastbil, der holdt lettere skjult. - Vores erfaring siger, at nogle vognmænd har lært af tidligere og er søgt væk fra de store rastepladser omkring motorvejsnettet og ud i industrikvarterer, endog i villakvarterer. Det ændrer ikke ved, at chaufføren ikke må opholde sig i lastbilen i forbindelse med det regulære ugehvil – og det er uanset, hvor lastbilen holder parkeret, siger Claus Kjær-Pedersen.

Referat:
Politiets Tungvognscenter Nord lavede i weekenden kontrol flere steder i det nordjyske.